system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Palatul Reduta din Cluj-Napoca?
assistant
Palatul „Reduta” din Cluj-Napoca, situat pe str. Memorandumului la nr. 21, adăpostește Muzeul Etnografic al Transilvaniei, fiind una dintre cele mai vechi clădiri din Cluj-Napoca, datată din secolul al XVI-lea.

Istoric 
În secolele XVIII-XIX, în clădire a existat cel mai important han al Clujului, ”Calul Bălan”. În perioada 1810-1812 clădirea a fost refăcută în stil neoclasic, ea devenind în secolul al XIX-lea, unul dintre cele mai importante edificii politice, administrative și culturale ale Transilvaniei și primind numele de Reduta.

În această clădire s-a întrunit Dieta Transilvaniei din 1790-1791 și s-a respins memoriul națiunii române din Transilvania Supplex Libellus Valachorum .

Clădirea a adăpostit în perioada 1848-1865 Dieta Transilvaniei. Aici s-a reunit și cea din urma Dietă, în care națiunea română, majoritară, nu a fost reprezentată deloc și care a decis, în 1865, unirea Transilvaniei cu Ungaria. 

În sala principală s-au desfășurat concerte și baluri celebre, aici concertând mari muzicieni ca Johannes Brahms, Franz Liszt, Béla Bartók și George Enescu.

În 1923 s-a organizat în clădire Congresul general al Sindicatelor din România. 

Clădirea a rămas celebră mai ales pentru adăpostirea procesului memorandiștilor din 1894, unul dintre marile procese politice ale secolului, cu ecouri ample în întreaga presă europeană. În 1892 mai mulți intelectuali români din Transilvania au prezentat împăratului Franz Josef al Austriei, un Memorandum prin care protestau împotriva politicii de deznaționalizare a guvernului maghiar. Memorandiștii au fost judecați și condamnați la închisoare. În pledoaria rostită în cadrul procesului, Dr. Ioan Rațiu a rostit memorabilele cuvinte: "Existența unui popor nu se discută, se afirmă!".

Odată cu sfârșitul secolului al XIX-lea, în Cluj sunt construite noi edificii culturale și administrative, iar importanța clădirii scade. Pentru o perioadă a funcționat aici Muzeul de Artă, iar apoi (cu începere din anul 1959) Muzeul Etnografic al Transilvaniei, care este adăpostit aici și astăzi.

Note

Referințe 
 Lukacs Jozsef - Povestea „orașului-comoară”, Editura Biblioteca Apostrof, Cluj-Napoca, 2005
 Bodea Gheorghe - Clujul vechi și nou, Cluj-Napoca, 2002
 Cluj-Napoca - Claudiopolis, Noi Media Print, București, 2004
 Cluj-Napoca - Ghid, Editura Sedona, 2002

Vezi și 
 Lista locurilor din Cluj-Napoca

Legături externe 
 Muzeul Etnografic al Transilvaniei (fosta „Reduta”), Cluj-Napoca 
 Istoria Clujului, într-o clădire , 21 martie 2008, Ziua de Cluj
 Clădirea Redutei , Camelia Pop, 4 octombrie 2011, Foaia Transilvană
 Calul Bălan din Reduta Clujului , 25 aprilie 2012, Leonard Horvath, Ioan Ciorca, România liberă
 Știați că Palatul Reduta...?, 25 septembrie 2012, IstorieLocala.ro

Istoria Clujului
Clădiri și structuri din Cluj-Napoca
Reduta